Gymnázium Jura Hronca

Gymnázium Jura Hronca (skratka GJH) je gymnázium so zameraním na matematiku, fyziku a informatiku na Novohradskej ulici v Bratislave. Tvorí organizačnú zložku Spojenej školy Novohradská, založenej 1. januára 2005 spojením Gymnázia Jura Hronca a Základnej školy Košická, sídliacich v tej istej budove. Každoročne sa otvárajú klasické triedy štvorročného štúdia so zameraním na informatiku a osemročného štúdia so zameraním na programovanie. Od roku 1994 škola organizuje Korešpondenčný seminár z matematiky. Od roku 2004 realizuje aj päťročný slovensko-anglický bilingválny program. K začiatku školského roku 2022/23 navštevovalo gymnázium 893 žiakov v 31 triedach a celú spojenú školu 1 219 žiakov v 45 triedach. Od roku 1994 sa na gymnáziu realizuje medzinárodný International Baccalaureate Diploma Programme (IB) – študijný program tretieho a štvrtého ročníka určený predovšetkým pre študentov, ktorí hodlajú po maturite pokračovať v štúdiu v zahraničí. V súvislosti so spojením so Základnou školou Košická tiež škola realizuje medzinárodné programy Primary Years Programme (PYP) a Middle Years Programme (MYP), na úkor zníženého počtu tried klasickej základnej školy. Od školského roku 2011/2012 sa otvára trieda s programom PYP aj v slovenskom jazyku na úkor otvorenia triedy klasickej základnej školy. V hodnotení slovenských škôl, realizovanom každoročne organizáciou INEKO, je GJH dlhodobo uvádzané ako „škola s excelentnými výsledkami žiakov“. Z desiatich rebríčkov za obdobie školských rokov 2015/16 – 2024/25 sa umiestnilo 4× na prvom, 3× na druhom a 3× na treťom mieste v kategórii gymnázií na Slovensku, podľa metodiky odrážajúcej výsledky žiakov počas uplynulých štyroch rokov, berúc do úvahy písomné maturity, mimoriadne výsledky v súťažiach a regionálnu uplatniteľnosť na trhu práce. Od 1. januára 2023 je riaditeľkou spojenej školy opäť Renáta Karácsonyová, ktorá vystriedala 2 roky pôsobiacu Janu Trúsikovú. História Škola vznikla v roku 1959 ako Jedenásťročná stredná škola na Novohradskej ulici, v roku 1962 sa pretransformovala na Strednú všeobecnovzdelávaciu školu (SVŠ) a otvorilo sa štúdium so zameraním na numerickú matematiku a obsluhu počítacích strojov. V roku 1967 SVŠ Novohradská získala čestné pomenovanie po vynikajúcom slovenskom matematikovi akademikovi Jurovi Hroncovi a v roku 1969 sa mení na Gymnázium Jura Hronca. Od roku 1994 sa na GJH začína realizovať medzinárodný maturitný program – IB s celoslovenskou pôsobnosťou, ktorý bol v roku 2005 rozšírený o programy pre mladšie vekové kategórie žiakov – PYP a MYP. Riaditelia 1959 – 1962: Juraj Švarc 1962 – 1970: Zdeněk Obdržálek 1970 – 1983: Víťazoslav Repáš 1983 – 1990: Marián Hanula 1990 – 1995: Vladimír Jodas 1995 – 2015: Zuzana Munková 2016 – 2020: Renáta Karácsonyová 2021 – 2022: Jana Trúsiková (rod. Fraasová) 2023 – 0000: Renáta Karácsonyová Možnosti štúdia 4-ročné štúdium s rozšíreným vyučovaním informatiky a prírodovedných predmetov 5-ročné bilingválne slovensko-anglické štúdium 8-ročné štúdium Známi pedagógovia Jozef Balala – matematika, deskriptívna geometria Vladimír Crmoman – hudobná výchova Ondrej Demáček – informatika, zakladateľ KSP Klára Grečnerová – matematika Vladimír Jodas – matematika František Kosper – matematika Kornélia Kropiláková – matematika Tatiana Lörinczová - chémia Karol Rovan – matematika Viera Šimčisková – matematika Zuzana Šimkovicová – fyzika Anton Šíma – geografia Július Šoltés – fyzika Zuzana Valášková – matematika Zdeno Vlachynský – matematika, deskriptívna geometria Známi absolventi Referencie Literatúra PECKOVÁ, Beata, a kol. Gymnázium Jura Hronca, Základná škola Košická : 50. výročie : 1959 – 2009. 1. vyd. Bratislava : Nadácia Novohradská, 2010. 288 s. ISBN 978-80-970363-1-7. Iné projekty Commons ponúka multimediálne súbory na tému Gymnázium Jura Hronca Externé odkazy Oficiálny web školy